BG Официален вестник на Европейския съюз C 117/22

Информация, която държавите-членки съобщават относно държавна помощ, предоставена в съответствие с Регламент (EО) № 1857/2006 на Комисията за приложението на членове 87 и 88 от Договора към държавните помощи за малки и средни предприятия, които произвеждат селскостопански продукти и с изменения Регламент (EО) № 70/2001

(2008/C 117/10)

Помощ №: XA 18/08

Държава-членка: Република Словения

Регион: Območje občine Hrpelje-Kozina

Наименование на схемата за помощ или име на дружеството получател на индивидуалната помощ: Pomoči za ohranjanje in razvoj kmetijstva in podeželja v občini Hrpelje-Kozina 2007–2013

Правно основание: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Hrpelje-Kozina v obdobju 2007–2013 (II. Poglavje)

Планирани годишни разходи по схемата или общ размер на предоставената индивидуална помощ:

2007 г.: 17 000 EUR

2008 г.: 27 000 EUR

2009 г.: 27 000 EUR

2010 г.: 27 000 EUR

2011 г.: 27 000 EUR

2012 г.: 27 000 EUR

2013 г.: 27 000 EUR

Максимален интензитет на помощта:

1. Инвестиции в стопанства за първично производство:

— до 50 % от приемливите разходи за районите в по-неблагоприятно положение и до 40 % за другите райони.

Помощта се предоставя по отношение на инвестиции за възстановяване на характеристиките на земеделските стопанства и за покупка на оборудване за селскостопанско производство, както и за инвестиции в трайни насаждения, в подобряване на земеделски земи и в стопанисване на пасища.

2. Помощ за съхраняване на традиционни сгради:

— до 100 % от реалните разходи за непроизводствени ценности,

— до 60 % от реалните разходи или 75 % за районите в по-неблагоприятно положение — за производствени активи в стопанствата, при условие че инвестицията не води до каквото и да било увеличение на производствения капацитет на стопанството,

— допуска се допълнителна помощ с интензитет до 100 % за покриване на допълнителните разходи, произтичащи от използването на традиционни материали, необходими за поддържане на наследствените ценности на сградите.

3. Преместване на селскостопански сгради в името на обществения интерес:

— до 100 % от реалните разходи, ако преместването се състои само от разглобяване, изнасяне и повторно изграждане на съществуващи съоръжения,

— ако в резултат от преместването, земеделският стопанин бъде облагодетелстван с по-модерни съоръжения, той трябва да участва с минимум 60 %, или 50 % за районите в по-неблагоприятно положение, от увеличението в стойността на съответните съоръжения след преместването. Ако получателят е млад земеделски стопанин, неговото участие е съответно най-малко 55 % или 45 %,

— ако преместването води до увеличение на производствен капацитет, участието на получателя трябва да бъде минимум 60 %, или 50 % за районите в по-неблагоприятно положение, от разходите, свързани с това увеличение. Ако получателят е млад земеделски стопанин, неговото участие е съответно най-малко 55 % или 45 %.

4. Помощ за заплащане на застрахователни премии:

— размерът на съфинансирането от общината представлява разликата между размера на съфинансиране на застрахователните премии от националния бюджет и до 50 % от приемливите разходи за застрахователни премии за застраховане на културите и плодовете и за застраховане на добитъка срещу болести.

5. Помощ за препарцелиране на земи:

— до 100 % от реалните правни и административни разходи.

6. Помощ за насърчаване производството на качествени селскостопански продукти:

— до 100 % от разходите; помощта трябва да бъде предоставена под формата на субсидирани услуги и не включва директни плащания на парични суми към производителите.

7. Предоставяне на техническа помощ в селскостопанския сектор:

— до 100 % от разходите, под формата на субсидирани услуги, за образование и обучение на земеделските стопани, за консултантски услуги, за организиране на форуми, конкурси, изложения, панаири, публикации, каталози и електронни страници и за разпространение на научни знания. Помощта трябва да бъде предоставена под формата на субсидирани услуги и не включва директни плащания на парични суми към производителите

Дата на въвеждане: Декември 2007 г. (помощта ще бъде предоставена едва след публикуване на обобщена информация на електронната страница на Европейската комисия)

Срок на схемата или на предоставената индивидуална помощ: Дo 31.12.2013 г.

Цел на помощта: Подпомагане на МСП (малки и средни предприятия)

Позоваване на членове от Регламент (ЕО) № 1857/2006 и приемливи разходи: Глава II от проекта на Правилник за предоставяне на държавна помощ за запазване и развитие на селското стопанство и селските райони в община Hrpelje-Kozina включва мерки, съставляващи държавна помощ в съответствие със следните членове от Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001 (ОВ L 358, 16.12.2006 г., стр. 3):

член 4: Инвестиции в земеделски стопанства,

член 5: Съхраняване на традиционен ландшафт и сгради,

член 6: Преместване на селскостопански сгради в името на обществения интерес,

член 12: Помощ за заплащане на застрахователни премии,

член 13: Помощ за препарцелиране на земи,

член 14: Помощ за насърчаване производството на качествени селскостопански продукти,

член 15: Предоставяне на техническа помощ в селскостопанския сектор

Обхванат сектор (обхванати сектори): Земеделие

Име и адрес на органа, предоставящ помощта:

Občina Hrpelje-Kozina, Hrpelje Reška cesta 14 SLO-6240 Kozina

Интернет адрес: http://www.uradni-list.si/1/ulonline.jsp?urlid=2007109&dhid=92827

Друга информация: Мярката за заплащане на застрахователни премии за застраховане на култури и плодове включва следните неблагоприятни климатични условия, които могат да бъдат приравнени на природни бедствия: пролетна слана, градушка, мълния, причинен от мълния пожар, буря и наводнения.

Общинският правилник отговаря на изискванията на Регламент (ЕО) № 1857/2006 относно мерките, които общината трябва да предприеме, и на приложимите общи разпоредби (стъпки, предшестващи отпускането на помощта, натрупване, прозрачност и наблюдение на помощта)

Zvonko BENČIČ-MIDRE

Кмет

Помощ №: XA 25/08

Държава-членка: Нидерландия

Регион: Provincie Noord-Brabant

Наименование на схемата за помощ или име на дружеството получател на индивидуалната помощ: Beleidsregels inzake de subsidieverlening in het kader van het convenant Stuurgroep Landbouw Innovatie Noord-Brabant (afgekort LIB-subsidieregeling).

Правно основание: Algemene subsidieverordening Provincie Noord-Brabant die de kaders geeft voor de LIB-subsidieregeling. Het betreft een verlenging van een bestaande regeling die in 2006 is gemeld (nr. XA-59/06) op grond van EG-Verordening 1/2004.

Планирани годишни разходи за схемата или общ размер на индивидуалната помощ, предоставена на дружеството: По споразумение на Ръководната група на LIB провинция Noord Brabant предоставя всяка година на малки и средни предприятия, осъществяващи дейност в производството на селскостопански продукти, обща сума от 481 460,81 EUR с цел насърчаване иновации в земеделието с екологична и социална насоченост

Максимален интензитет на помощта: Максималният интензитет на помощта (процент от инвестициите, които отговарят на условията за помощ) е 40 %. За обучение или консултация на производителите помощта може да достигне 100 %, както е предвидено в член 14, параграф 2 и член 15, параграф 3 от регламента. По отношение на инвестициите за покриване на допълнителни разходи за опазване и подобряване на околната среда, подобряване на хигиенните условия в животновъдни предприятия или стандартите за хуманно отношение към животните максималният интензитет на помощта може да достигне до 60 %, при условие че инвестициите преизпълняват действащите минимални изисквания в Общността.

За едно заявление за субсидия се предоставят до 35 000 EUR годишно, при максимум 100 000 EUR за един проект в рамките на тригодишен период

Дата на въвеждане: Януари 2008 г., след публикуването на обобщената информация от Комисията

Срок на схемата или на предоставената индивидуална помощ: До 1.1.2012 г.

Цел на помощта: Мярката за помощ цели намаляването на производствените разходи, подобряването и пренасочването на производството, подобряване на качеството и/или подобряване на природната среда, хигиенните условия и стандартите за хуманно отношение към животните. По-специално схемата за помощ LIB цели насърчаването на свързани с проекти иновации в земеделието и градинарството, насочени към следното:

— Втората цел е нова в сравнение със съобщената през 2006 г. схема. Схемата се вписва напълно в социалните и екологичните цели на сегашната Обща селскостопанска политика на Европа. Предвидените за биологичното земеделие средства са в съответствие с „Плана за действие относно биологичното земеделие“ на Европейската комисия.

— Помощта се предоставя в полза на малки иновационни проекти, в които екологичните, социалните и икономическите аспекти на земеделието и на градинарството взаимно се допълват възможно най-много.

Ръководната група на LIB може да предоставя помощ за следните дейности:

Пазарни проучвания, разработване на концепция и технически проект за продукти с цел насърчаване производството и пазарната реализация на качествени продукти, както е посочено в член 32 от Регламент (ЕО) № 1698/2005 (член 14, параграф 2, буква а), параграф 3 и параграф 5 от Регламент (ЕО) № 1857/2006).

Развитие и обмен на знания между земеделските стопаните и селскостопанските работници чрез покриване на разходите за организиране на информационни програми/обучения и за препоръки за иновации в стопанствата, както и на разходите за организацията на форуми за обмен на знания между фирми съгласно член 15, параграф 2, буква г) от Регламент (ЕО) № 1857/2006, прилагане на научни познания в стопанствата и разпространяване на знания посредством публикация (член 15 от Регламент (ЕО) № 1857/2006).

Инвестиции в недвижим имот, в оборудване и разноски за свързаните с това хонорари за консултанти и техникоикономически проучвания с цел намаляване на производствените разходи, подобряване и пренасочване на производството, подобряване на качеството на продуктите, подобряване на природната среда и на хуманното отношение към животните (член 4, параграф 4 от Регламент (ЕО) № 1857/2006).

Помощта съгласно член 14 и 15 от регламента не се изплаща на земеделските стопани (производители), а на страните, предоставящи услугите.

Дейностите трябва да се извършват в стабилни и жизнеспособни земеделски стопанства, и да постигат конкретни резултати за подобни стопанства.

Приемливи дейности:

Приемливите дейности са посочени в член 3 от действащия правилник на LIB и в член 1, буква в) и г) от акта за изменение на правилника на LIB

Обхванат сектор (обхванати сектори): Всички сектори на (първичното) земеделско и градинарско производство (животновъдство и растениевъдство), при условие че става въпрос за малки и средни предприятия в съответствие с Регламент (ЕО) № 1857/2006

Име и адрес на органа, предоставящ помощта:

Gedeputeerde Staten van Noord-Brabant Brabantlaan 1 Postbus 90151 5200 MC `s-Hertogenbosch Nederland

Интернет адрес: http://www.brabant.nl/Werken/Land_%20en%20tuinbouw/Landbouw%20Innovatie%20Noord%20Brabant%20LIB.aspx

Друга информация: За разглеждане или изтегляне на схемата за помощ вижте на горепосочената електронна страница

Помощ №: XA 26/08

Държава-членка: Обединеното кралство

Регион: England

Наименование на схемата за помощ или име на предприятието, което получава индивидуалната помощ: English Pig Health Scheme

Правно основание: Natural Environment and Rural Communities Act 2006, Sections 87, 88, 89, 90, 91, 93, 94, 96 and 97 et Levy Board UK Order 2007, Schedule I, part 2.

Планирани годишни разходи по схемата или общ размер на индивидуалната помощ, предоставена на дружеството: Бюджетът ще покрие периода от 1.4.2008 г. до 31.3.2013 г. По-долу е показано разпределение на финансирането на заплащането на задължителните такси за всяка финансова година:

Максимален интензитет на помощта: Интензитетът на помощта е 75 %

Дата на изпълнение: Схемата ще бъде приведена в действие от 1.4.2008 г.

Продължителност на схемата или на индивидуалната помощ: Схемата ще започне да се изпълнява от 1.4.2008 г. Консултации ще се предоставят до 30.3.2013 г., а схемата ще приключи на 31.3.2013 г.

Цел на помощта: Опазване на здравето на животните и тяхното благополучие.

Целта на помощта е да предоставят субсидиранаи услуги на малки и средни предприятия в областта на свиневъдството, което ще позволи да се правят изследвания върху свинските трупове за болести по животните. Предвижда се, че по този начин ще се намалят безсимптомните боледувания в английските свиневъдни стада, като се подобри ефективността на бранша. Това е в съответствие с член 10 от Регламент (ЕО) № 1857/2006.

Обхванат сектор (обхванати сектори): Помощта е предназначена за малки и средни предприятия във всички засегнати сектори, които произвеждат, преработват и търгуват със селскостопански продукти

Име и адрес на предоставящия орган: Определеният от закона орган, който отговаря за схемата, е:

Agriculture and Horticulture Development Board

Area 5C, Millbank

C/o Nobel House

17 Smith Square

London SW1P 3JR

United Kingdom

Организация, ръководеща схемата:

BPEX Ltd

C/o Agriculture and Horticulture Development Board

Area 5C, Millbank

C/o Nobel House

17 Smith Square

London SW1P 3JR

United Kingdom

Интернет адрес: http://www.defra.gov.uk/farm/policy/levy-bodies/pdf/pig-health-scheme.pdf

Друга информация: Тази схема за помощ ще се ръководи от BPEX Ltd, която е изцяло дъщерна фирма на Agriculture and Horticulture Development Council (Съвета за развитие на селското стопанство и градинарството).

Допълнителна и по-подробна информация относно изискванията за допускане и правилата на схемата може да намерите на посочените по-горе интернет адреси.

Подпис и дата от името на Министерство на околната среда, храните и въпросите, свързани със селските райони (компетентен орган на Обединеното кралство)

Duncan Kerr

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square

Westminster

London SW1P 3JR

United Kingdom

Помощ №: XA 30/08

Държава-членка: Република Кипър

Наименование на схемата за помощ или име на дружеството получател на индивидуалната помощ: Σχέδιο για την Κατεδάφιση με σκοπό τη Μετεγκατάσταση Οχληρών Κτηνοτροφικών Υποστατικών

Правно основание: Απόφαση Υπουργικού Συμβουλίου της 19ης Ιουνίου 2007

Планирани годишни разходи за схемата или общ размер на индивидуалната помощ, предоставена на дружеството: 854 300 EUR (500 000 CYP)

Максимален интензитет на помощта: до 50 % от възстановителната стойност за регистрирани земеделски стопанства, 30 % за нерегистрирани земеделски стопанства и 5 % от възстановителната стойност за покриване на част от разходите за демонтаж и за отстраняване на отпадъчните материали. Максималният размер на помощта за един получател е 341 720 EUR (200 000 CYP).

Дата на въвеждане:

Срок на схемата или на предоставената индивидуална помощ: До 31.12.2013 г.

Цел на помощта: Преместване на селскостопански сгради в името на обществения интерес и по-специално за насърчаване на животновъдите доброволно да демонтират и преместват обекти, които поради своето местоположение са се превърнали в прекомерно пречещи и/или в източник на замърсяване на околната средна или на подпочвените води (член 6 от Регламент (ЕО) № 1857/2006)

Обхванат сектор (обхванати сектори): Животновъдство

Име и адрес на органа, предоставящ помощта:

Τμήμα Γεωργίας, Υπουργείου Γεωργίας, Φυσικών Πόρων και Περιβάλλοντος Λεωφόρος Λουκή Ακρίτα 1 CY-411 Λευκωσία

Интернет адрес: www.moa.gov.cy/da

Друга информация: Земеделските стопанства ще бъдат подбрани въз основа на критерии, които отразяват обществения интерес и степента на въздействие върху околната среда

Помощ №: XA 46/08

Държава-членка: Република Словения

Регион: Občina Cankova

Наименование на схемата за помощ или име на дружеството получател на индивидуалната помощ: Podpora programom razvoja kmetijstva in podeželja v občini Cankova 2007–2013

Правно основание: Pravilnik o dodeljevanju državnih pomoči na področju razvoja kmetijstva in podeželja v občini Cankova (II. Poglavje)

Планирани годишни разходи за схемата или общ размер на индивидуалната помощ, отпусната на дружеството:

2007 г.: 23 535 EUR

2008 г.: 24 250 EUR

2009 г.: 25 000 EUR

2010 г.: 25 750 EUR

2011 г.: 26 500 EUR

2012 г.: 27 250 EUR

2013 г.: 28 000 EUR

Максимален интензитет на помощта::

1. Инвестиции в земеделски стопанства за първично производство:

— до 50 % от приемливите разходи в районите в по-неблагоприятно положение,

— до 40 % от допустимите разходи в други райони.

Помощта цели да бъдат направени инвестиции за възстановяване на характерните черти на земеделското стопанство и за закупуване на оборудване за селскостопанско производство, както и да се инвестира в постоянни култури и подобряване на земеделските земи и управлението на пасищата.

2. Съхраняване на традиционен ландшафт и сгради:

— до 100 % от действителните разходи за съхраняване на непроизводствени обекти,

— до 60 % от действителните разходи или 75 % в районите в по-неблагоприятно положение по отношение на инвестициите в селскостопански средства за производство, при условие че инвестицията не води до каквото и да било увеличаване на производствения капацитет на стопанството,

— възможно е предоставяне на допълнителна помощ до 100 % за покриване на допълнителни разходи, произтичащи от използването на традиционни материали, необходими за поддържане на наследствени ценности на сгради.

3. Помощ за заплащане на застрахователни премии:

— размерът на финансовата помощ от страна на общината допълва размера на съфинансиране на застрахователната премия от страна на държавния бюджет до 50 % от допустимите разходи на застрахователните премии за застраховка на култури и продукция, както и на животни против болест.

4. Помощ за препарцелиране на земи:

— до 100 % от действителните разходи за правни и административни процедури.

5. Помощ за насърчаване на производството на качествени селскостопански продукти:

— до 100 % от действително извършените разходи; помощта се предоставя под формата на субсидирани услуги и не трябва да включва директни плащания на парични суми към производителите.

6. Предоставяне на техническа помощ:

— до 100 % от разходите за образование и обучение, консултантски услуги, предоставяни от трети лица, организиране на форуми, състезания, изложения, панаири, публикации и електронни страници. Помощта се предоставя под формата на субсидирани услуги и не трябва да включва преки парични плащания към производителите

Дата на въвеждане: Януари 2008 г.

Срок на схемата или на предоставената индивидуална помощ: До 31.12.2013 г.

Цел на помощта: Подпомагане на МСП

Позоваване на членове от Регламент (ЕО) № 1857/2006: Глава II от правилника за предоставяне на помощ за съхраняване и развитие на селското стопанство и селските райони в община Cankova предвижда мерки, представляващи държавни помощи съгласно следните членове от Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти, и за изменение на Регламент (ЕО) № 70/2001 (ОВ L 358, 16.12.2006 г., стр. 3):

член 4: Инвестиции в земеделски стопанства за първично производство,

член 5: Съхраняване на традиционен ландшафт и сгради,

член 12: Помощ за заплащане на застрахователни премии,

член 13: Помощ за препарцелиране на земи,

член 14: Помощ за насърчаване на производството на качествени селскостопански продукти,

член 15: Предоставяне на техническа помощ в селскостопанския сектор

Име и адрес на органа, предоставящ помощта:

Občina Cankova Cankova 25 SLO-9261 Cankova

Интернет адрес: http://www.uradni-list.si/1/ulonline.jsp?urlid=2007124&dhid=93792

Друга информация: Мярката, отнасяща се до плащането на застрахователни премии за застраховане на култури и продукция, включва следните неблагоприятни климатични събития, които могат да бъдат приравнени на природни бедствия: пролетно измръзване, градушка, мълния, пожар, предизвикан от мълния, бури и наводнения.

Общинският правилник отговаря на изискванията на Регламент (ЕО) № 1857/2006 по отношение на мерките, които трябва да бъдат приети от общината и общите разпоредби, които трябва да бъдат приложени (стъпки, предшестващи отпускането на помощите, натрупване, прозрачност и контрол на помощите)

Drago VOGRINČIČ

Кмет на община Cankova